**Parchetul Curții de Apel Iași**

*Către dna. Proc. General Mihaela Pamfil*

**Doamnă Procuror General al Parchetului Curții de Apel Iași,**

**Doamnă Mihaela Pamfil,**

Subsemnata **av. Poroșnicu Gianina-Vera**, suspectă în dosarul nr. 27/259/P/2024 al Parchetului Curții de Apel Iași, dosar aflat în lucru la dl. proc. Lucian Mitrică, prin prezenta, **vă rog, să mă primiți în audiență cu privire la o fapta extrem de gravă legată de dosarul subsemnatei**:

Purtătorul de cuvânt al Parchetului Curții de Apel Iași, dna. porc. Adina Bocai, a pus la dispoziția lui Constantin Mazilu informații din dosarul subsemnatei, încă din faza în care urmărirea penală era *in rem* **(!!!)***.*

Am sesizat, pe baza probelor concrete pe care le dețin: CSM-ul, Procurorul General al României și am formulat plângere penală pentru fapte prev. de art. 227 C.P.

Totodată, am informat pe dl. proc. Lucian Mitrică, procuror de caz în dosarul nr. 27/259/P/2024 al PCA Iași, despre „scurgerea de informații” din dosarul subsemnatei.

Am înaintat sesizare către IPJ Iași, dl. Chestor Costel Gîtlan și către dl. Comisar – Șef Doru Fotache, șeful Poliției Economice Iași pentru a se sesizat în legătură cu subordonații, adică polițiștii delegați în cauză, care sunt puși în pericol de a fi suspectați oricând pentru „divulgarea secretului profesional”.

Ziaristul Constantin Mazilu, care are ziarul online „Dezvăluirea.ro”, este **chiar DENUNȚĂTORUL** din acest dosar (!!!).

Dna. proc. Adina Bocai continuă să îi furnizeze informații **tocmai** acestui Constantin Mazilu și are o relație cu acesta de amiciție, așa cum se poate observa, chiar o complicitate, cu totul în afara legii și al statutului, ceea ce-mi periclitează situația în dosarul de urmărire penală. Practic, dna. proc. Adina Bocai „mă vinde” părții adverse fără niciun scrupul, creând un puternici dezechilibru în raportul dintre părți: denunțător – parte reclamată.

De asemenea, **tot o faptă extrem de gravă este și aceasta**:

Martora din dosarul meu, numita Nina Cosma Lariu, care a pus la dispoziție anchetatorilor mai multe acte contabile ale subsemnatei și acte de proprietate ale familiei mele extinse, furându-le efectiv din cabinet, se laudă efectiv în diferite medii că **are o relație de amiciție cu dl. proc. Lucian Mitrică,** în sensul că „i-a aranjat” prietenului său vechi, dl. comisar – șef Marius Andronache de la Poliția Municipiului Iași, un dosar penal al acestuia, dosar având ca obiect „omisiunea sesizării”, cu privire la cauza unei subordonate de-a d-lui. comisar – șef Marius Andronache, dna. Inspector Mariana Susanu.

Martora din dosarul meu , numita Nina Cosma Lariu, dă multe amănunte cu privire la influența pe care o are asupra d-lui. proc. Lucian Mitrică, prin intermediul generalului în rezervă, dl. Vasile Mureșan, fost Chestor de Poliție, fost șef la „Doi și-un Sfert”, fost șef ASF, cu care aceasta are o relație apropiată, intimă.

Într-o astfel de conjunctură, încrederea mea că mi se aplică exigențele legii la modul obiectiv și că se dorește aflarea adevărului în dosarul nr. 27/259/P/2024 al PCA Iași este 0 (zero) **!!!**

Vă rog să lecturați cu atenție conținutul actelor pe care vi le-am trimis prin poștă, cu confirmare de primire!

De asemenea, vă rog să luați act de cele sesizate și să mă primiți **URGENT** în audiență!

Solicit să-mi comunicați răspunsul dvs. pe adresa de mail: contact@porosnicugianina.ro , dar și prin poștă, dorind să primesc actul în original.

 **Vă mulțumesc!**

 Data, Cu deosebită considerație,

 22.04.2025 Av. Gianina-Vera Poroșnicu